CELEX: 32020R1029
Language: el
Date: 2020-07-15 00:00:00
Title: Εκτελεστικός κανονισμός (ΕΕ) 2020/1029 της Επιτροπής της 15ης Ιουλίου 2020 για τον καθορισμό της καταληκτικής ημερομηνίας υποβολής αιτήσεων ενίσχυσης για την ιδιωτική αποθεματοποίηση αιγοπρόβειου κρέατος βάσει του εκτελεστικού κανονισμού (ΕΕ) 2020/595

16.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 227/10
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1029 ΤΗΣ ΕΠΙΤΡΟΠΗΣ
         της 15ης Ιουλίου 2020
         για τον καθορισμό της καταληκτικής ημερομηνίας υποβολής αιτήσεων ενίσχυσης για την ιδιωτική αποθεματοποίηση αιγοπρόβειου κρέατος βάσει του εκτελεστικού κανονισμού (ΕΕ) 2020/595
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 18 παράγραφος 2,
         Εκτιμώντας τα ακόλουθα:
         
                     (1)
                  
                  
                     Η ενίσχυση για την ιδιωτική αποθεματοποίηση, που χορηγείται δυνάμει του εκτελεστικού κανονισμού (ΕΕ) 2020/595 της Επιτροπής (2), είχε θετικό αντίκτυπο στην αγορά αιγοπρόβειου κρέατος.
                  
               
                     (2)
                  
                  
                     Ο εκτελεστικός κανονισμός (ΕΕ) 2020/1007 της Επιτροπής (3) έχει αναστείλει την υποβολή αιτήσεων ενίσχυσης για ιδιωτική αποθεματοποίηση για πέντε εργάσιμες ημέρες.
                  
               
                     (3)
                  
                  
                     Η χορήγηση ενίσχυσης για την ιδιωτική αποθεματοποίηση αιγοπρόβειου κρέατος θα πρέπει, επομένως, να περατωθεί και θα πρέπει να οριστεί καταληκτική ημερομηνία για την υποβολή αιτήσεων.
                  
               
                     (4)
                  
                  
                     Για λόγους ασφάλειας δικαίου, θα πρέπει να καταργηθεί ο εκτελεστικός κανονισμός (ΕΕ) 2020/595.
                  
               
                     (5)
                  
                  
                     Για την αποφυγή κερδοσκοπίας, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Καταληκτική ημερομηνία υποβολής αιτήσεων ενίσχυσης για την ιδιωτική αποθεματοποίηση αιγοπρόβειου κρέατος βάσει του εκτελεστικού κανονισμού (ΕΕ) 2020/595 είναι η 17η Ιουλίου 2020.
         
         
            Άρθρο 2
            Ο εκτελεστικός κανονισμός (ΕΕ) 2020/595 καταργείται από τις 17 Ιουλίου 2020.
            Ωστόσο, θα συνεχίσει να ισχύει για τις συμβάσεις που είχαν συναφθεί με βάση τον καταργηθέντα αυτόν κανονισμό προτού αρχίσει να ισχύει ο παρών κανονισμός.
         
         
            Άρθρο 3
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Ιουλίου 2020.
            
               
                  Για την Επιτροπή
               
               
                  εξ ονόματος της Προέδρου
               
               Wolfgang BURTSCHER
               
                  Γενικός Διευθυντής
               
               
                  Γενική Διεύθυνση Γεωργίας και Αγροτικής Ανάπτυξης
               
            
         
         
            (1)  ΕΕ L 347 της 20.12.2013, σ. 671.
         
            (2)  Εκτελεστικός κανονισμός (ΕΕ) 2020/595 της Επιτροπής, της 30ής Απριλίου 2020, σχετικά με τη χορήγηση ενίσχυσης για την ιδιωτική αποθεματοποίηση αιγοπρόβειου κρέατος και με τον εκ των προτέρων καθορισμό του ποσού της ενίσχυσης (ΕΕ L 140 της 4.5.2020, σ. 21).
         
            (3)  Εκτελεστικός κανονισμός (ΕΕ) 2020/1007 της Επιτροπής της 9ης Ιουλίου 2020 σχετικά με την αναστολή της υποβολής αιτήσεων ενίσχυσης για την ιδιωτική αποθεματοποίηση αιγοπρόβειου κρέατος βάσει του εκτελεστικού κανονισμού (ΕΕ) 2020/595 (ΕΕ L 223 της 10.7.2020, σ.3).